**Z Á P I S N I C A**

Zo zasadnutia Obecného zastupiteľstva zo dňa 16.3.2012o 13.00 hod. v zasadačke Obecného úradu.

Prítomní poslanci: 5 poslancov

Počet poslancov: 5 poslancov

PROGRAM:

1. Zahájenie
2. Kontrola plnenia uznesenia
3. Správa z finančnej kontroly za rok 2011
4. Stanovisko kontrolóra k záverečnému účtu obce za rok 2011
5. Schválenie záverečného účtu obce Uličské Krivé za rok 2011
6. Schválenie výročnej správy obce Uličské Krivé za rok 2011
7. Rôzne
8. Návrh na uznesenie
9. Záver

Bod 1 – Starosta obce privítal prítomných poslancov. Dal hlasovať za predložený program ktorý bol jednohlasne schválený.

**Hlasovanie za predložený program:**

**Za: 5 poslancov Proti: 0 Zdržalo sa: 0**

Bod 2 – Úlohy plnenia uznesenia z minulého zasadnutia boli splnené.

Bod 3 – V tomto bode starosta obce prečítal správu z finančnej kontroly za rok 2011. Bolo vykonaných 6 kontrol. Správy z kontrol boli prejednané na každom zastupiteľstve. Pri kontrole neboli zistené nedostatky.

**Hlasovanie za schválenie správy z finančných kontrol za rok 2011:**

**Za: 5 poslancov Proti: 0 Zdržalo sa: 0**

Bod 4, 5 – V tomto bode predložil starosta obce a prečítal stanovisko kontrolóra k záverečnému účtu obce za rok 2011. Poslanci stanovisko jednohlasne schválili.

**Hlasovanie za schválenie Záverečného účtu obce za rok 2011:**

**Za: 5 poslancov Proti: 0 Zdržalo sa: 0**

Bod 6 – V tomto bode predložil starosta obce Výročnú správu obce Uličské Krivé za rok 2011. Poslanci predloženú Výročnú správu obce jednohlasne schválili.

**Hlasovanie za schválenie Výročnej správy obce za rok 2011:**

**Za: 5 poslancov Proti: 0 Zdržalo sa: 0**

Bod 7 – V tomto bode predložil starosta obce majetkové priznanie. V tomto bode bola prejednaná žiadosť p. Miroslava Hlodinku o vrátenie dane za rok 2010, 2011. Žiadosť bola prejednaná a na uvedenú žiadosť bude odoslaná odpoveď, nakoľko nie je uvedený dôvod žiadosti. Obecné zastupiteľstvo sa nemohlo vyjadriť. V tomto bode starosta predložil prítomným poslancom Všeobecné záväzné nariadenie obce o núdzovom zásobovaní pitnou vodou v období krízovej situácie. Poslanci po oboznámení sa s VZN ho jednohlasne schválili. V tomto bode bola prejednaná žiadosť o opravu ulice pri pravoslávnom kostole, ktorú podal p. Kusin Miron a podpísaní občania tejto ulice. Táto žiadosť bola prejednaná. Poslanci sa zhodli že je potrebná nutná oprava tejto ulice, ale z dôvodu nedostatku finančných prostriedkov nie je možné tento problém pokryť. Riešenie spočíva v tom, že sa čaká na výzvu kde by bola možnosť spracovať projekt na opravu všetkých miestnych komunikácií v obci. Tento problém sa pokúsi obec riešiť aj svojpomocnými prácami na opravu danej ulice. Bude zaslaná odpoveď. V tomto bode sa prejednával návrh poslanca Bobeniča na čistenie priepustov. Ďalej bola prejednávaná kúpa autobatérii do hasičského auta. Poslanci kúpu autobatérii jednohlasne schválili. Taktiež sa prejednával nákup materiálu a tovaru v hodnote do 700 Eur, bez súhlasu obecného zastupiteľstva. Jednohlasne schválený nákup tovaru a materiálu do hodnoty 700 Eur, bez súhlasu Obecného zastupiteľstva.

**Hlasovanie za schválenie nákupu tovaru a materiálu v hodnote do 700 Eur, bez súhlasu Obecného zastupiteľstva:**

**Za: 5 poslancov Proti: 0 Zdržalo sa: 0**

**Hlasovanie za kúpu autobatérií:**

**Za: 5 poslancov Proti: 0 Zdržalo sa: 0**

**Hlasovanie za schválenie Všeobecného záväzného nariadenia o núdzovom zásobovaní pitnou vodou v období krízovej situácie:**

**Za: 5 poslancov Proti: 0 Zdržalo sa: 0**

Týmto bol program Obecného zastupiteľstva vyčerpaný. Starosta obce sa prítomným poslancom poďakoval za účasť.